
	[bookmark: nev]MONORY REBEKA MÁRIA
építész
Osztatlan, 7. félév
Budapesti Műszaki és Gazdaságtudományi Egyetem
Építészmérnöki Kar
	REINITZ DOROTTYA
építész
Osztatlan, 7. félév
Budapesti Műszaki és Gazdaságtudományi Egyetem
Építészmérnöki Kar


Témavezető:
	Varga Imre
mestertanár, BME ÉSZK




Perspektívák - Szociális városrehabilitáció Kalocsa Szőlőkköze városrészében

A dolgozat Kalocsa Szőlökköze városrészének 2009-es szociális rehabilitációjával és annak utóéletével foglalkozik.
Az európai uniós forrásból megvalósult fejlesztés hatásainak kvantitatív mérése már elkészült. A dolgozat így elsősorban kvalitatív módszerekkel igyekszik vizsgálni a pályázat keretében magvalósultakat és azok hatásait. Alapvető kérdése, hogy a rehabilitáció ténylegesen hogyan, mennyire befolyásolta az érintettek életminőségét, közösségi életét és társadalmi helyzetét. Ennek érdekében a fejlesztések helyszíni vizsgálatán túl bemutatja a rehabilitáció célközönségének illetve a fejlesztésben résztvevő személyek és szervezetek álláspontját.
Ezek után tágítva látószögét, összeveti a kalocsai példát más, már megvalósult szociális rehabilitációkkal. Az összehasonlítás alapjául szándékosan két eltérő léptékű programot választ – Tarnabod, Máltai befogadó Falut illetve a budapesti Magdolna Negyed Programot. Célja, hogy a nyilvánvaló eltéréseken túl, olyan lényegi hasonlóságokat találjon, melyek segíthetnek a kalocsai fejlesztésben maradt kiaknázatlan lehetőségek feltárásában.
Végül a kalocsai szociális rehabilitáció társadalmi hatásainak összegzésén túl felvázolja azokat a lehetőségeket, melyek segíthetnek a megvalósultak működésének hatékonyabbá tételében.



